Slovák (noviny)

Slovák bol slovenský politický denník, ústredný tlačový orgán Hlinkovej slovenskej ľudovej strany (HSĽS).

Politický denník, ústredný orgán HSĽS. v rokoch 1940-41 vychádzal v náklade 20.000 exemplárov v prac. den, 30.000 exemplárov v nedeľu.

Vychádzal od 16. januára 1919 do 1. apríla 1945 najprv v Ružomberku, od februára 1920 v Bratislave. V rokoch 19281931 mal prílohu pre ženy Slovenka, v rokoch 19311933 Ohlas, venovanú Krajinskému spolku štátnych a verejných zamestnancov, v rokoch 19421943 Našim deťom. Zo sadzby denníka sa zostavoval týždenník Slovák. Náklad denníka dosahoval za prvej ČSR 68 tisíc, za vojnovej Slovenskej republiky 2530 tisíc výtlačkov. Náklad týždenníka bol 15 tisíc výtlačkov.

Číslo z 11. 3. 1939 bolo konfiškované, pretože prezradilo vojenské tajomstvo - presun nemeckých vojsk k poľským hraniciam - a jeho nové vydanie bolo vybielené.
Slovák venoval čísla mestám, prípadne krajom, pričom mával osobitnú hlavičku. Napr. číslo zo 16. 4. 1939 bolo venované Trnave, zo 4. 6. 1939 Banskej Bystrici, z 23. 7. 1939 Trenčínu, z 13. 8. 1939 Banskej Štiavnici, z 15. 10. 1939 Prievidzi, z 29. 10. 1939 Ružomberku, 26. 11. 1939 Slobodnému a hlavnému banskému mestu Kremnici, z 12. 5. 1940 Šarišu. Č. 31. 8. 1941 bolo venované XXII. Dunajskému veľtrhu, č. z 1. 6. 1941 bolo venované Slovenskému národnému zhromaždeniu a Martinu (64 strán), č. z 30. 11. 1941 Slovenskej knihe, vianočné číslo 1941 malo Frontovú prílohu a prílohu Slovenský vojak, č. zo 17. 10. 1943 bolo venované Matici slovenskej. 

Pri príležitosti jubileí Slováka (20 rokov existencie) boli publikované jeho dejiny, analyzoval sa jeho program, prinášali sa hodnotenia v rôznych periodikách. Na to Gardista v č. 18 z 3. 6. 1939 sa ozval proti senzáciám v Slovákovi v článku Urobte poriadok s "našou" tlačou.  

 Rubriky 
 politické spravodajstvo
 HSĽS
 HM
 Kultúrna kronika
 Národný hospodár
 Film
 Naše sady a záhradky
 Žena doma a v spoločnosti
 Slovenský šport
 Rozhlas
 Slováci v zahraničí

neskôr:
 Šachy
 Turistika, weekend,turistický ruch
 Vojenský svet, ktorá sa premenila na časopis Slovenské vojsko.

 Redaktor a vydavateľ 
 zodpovedný redaktor a hlavný redaktor : Aladár Kočiš, neskôr Jozef Paučo

Vo vedení redakcie pôsobili vedúci politici a publicisti HSĽS ako Karol Sidor, Vojtech Tuka, A. Haas, Jozef Sivák, Ignác Grebáč-Orlov a iní.

 Periodicita 
 1919 - roč. I
 1920 - roč. II. - 282 č. - po 4-6 strán
 1921 - roč. III. - 285 č. - po 4-8 strán
 1922 - roč. IV. - 297 č. - po 4-12 strán
 1923 - roč. V. - 284 č. - po 4-8 strán
 1924 - roč. VI. - 272 č. - po 2-8 strán
 1925 - roč. VII. - 294 č. - po 4-8 strán
 ...
 1930 - roč. XII. - 294 č. - po 8-16 strán
 ...
 1935 - roč. XVII. - 294 č. - po 6-12 strán
 1936 - roč. XVIII. - 296 č. - po 6-12 strán
 1937 - roč. XIX. - 296 č. - po 6-24 strán
 1938 - roč. XX. - 296 č. - po 6-24 strán
 1939 - roč. XXI. - 301 čísiel - po 10-16 strán
 1940 - roč. XXII. - 308 č. - po 10-16 s.
 1941 - roč. XXIII. - 298 č. - po 10-16 s.
 1942 - roč. XXIV. - 298 č. - po 10-16 s.
 1943 - roč. XXV. - 299 č. - po 10-16 s.
 1944 - roč. XXVI. - 295 č. - po 4-10 s.
 1945 - roč. XXVII. - 75 č. - po 4 s. - vychádzal do Veľkej noci 1945

 Pozri aj 
 Slovák Pondelník

 Noviny v elektronickej podobe 
 Slovák - dostupné v Digitálnej knižnici UKB

 Externé odkazy 
 Tiso a Hitler, takto vyzerali obálky novín po vzniku Slovenského štátu – článok v Denníku N

 Zdroj 


Kategória:Hlinkova slovenská ľudová strana
Kategória:Tlač v Slovenskej republike 1939 – 1945
Kategória:Denníky na Slovensku